Հետազոտության տևողությունը 10 րոպե է: Անհրաժեշտության դեպքում, եթե հայտնաբերվում է գոյացություն կամ մեծացած ավշային հանգույցներ միջնորմում, կատարվում է բոլյուսային կոնտրաստավորում՝ բուժման տակտիկան և հետագա վիրահատությունը պլանավորելու նպատակով: Ստացվում են 3D ռեկոնստրուկցիաներ, որոնց շնորհիվ հնարավոր է դառնում մանրակրկիտ զննել անոթների վիճակը, հերքել կամ հաստատել աորտայի անևրիզմաները (լայնացումները), գնահատել ավշային հանգույցների վիճակը, անոթների լուսանցքում հայտնաբերել նույնիսկ փոքր թրոմբոտիկ զանգվածների առկայությունը, հայտնաբերել հեղուկ պլևրալ խոռոչում կամ սրտապարկում, թոքաբորբեր և տուբերկուլյոզային ախտահարում: Տրավմաների ժամանակ երբեմն հայտնաբերվում է արյունազեղում հենց թոքային հյուսվածքում: Իսկ հիմնականում երեխաների մոտ հաճախ տեսնում ենք օտար մարմնի առկայություն վերին շնչուղիներում: